**Ministru kabineta noteikumu projekta ,,****Grozījumi Ministru kabineta 2014.gada 13.maija noteikumos Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai””**

**sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu un Attīstības finanšu institūcijas likuma 12.panta ceturto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 13.maija noteikumi Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk - MK noteikumi Nr.241) **nosaka atbalsta piešķiršanas nosacījumus mezanīna aizdevumiem investīcijām un apgrozāmajiem līdzekļiem saimnieciskās darbības veicēju konkurētspējas uzlabošanai**.**Mezanīna aizdevuma instruments risina tirgus nepilnības,** nodrošinot pieejamību saimnieciskās darbības veicējiem finansējumam gadījumos, kad komercbankas kreditēšanas politikai neatbilstošu finanšu rādītāju dēļ, tā piemēram, uzņemto kredītsaistību un nepietiekamu neto ieņēmumu, nodrošinājuma un pašu kapitāla, saimnieciskās darbības veicējs nevar saņemt finansējumu nepieciešamajā apmērā dzīvotspējīga biznesa projekta īstenošanai.**Mezanīna aizdevuma instrumenta īstenošanas nepieciešamību finanšu pieejamības veicināšanā pamato Ekonomikas ministrijas** (turpmāk – EM)tirgus nepilnību analīze finanšu pieejamības jomā, kas prezentēta 2015.gada 30.aprīļa 2014.-2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē (protokola Nr. P-2015/UK/1 6.punkts) (turpmāk – tirgus nepilnību analīze). Mezanīna aizdevumi tiek finansēti 2.2.1.4.2.apakšaktivitātē “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” (turpmāk – 2.2.1.4.2.apakšaktivitāte) un saskaņā ar MK noteikumiem Nr.241, kā arī 2.2.1.4.2.apakšaktivitāti regulējošajiem Ministru kabineta 2011.gada 2.augusta noteikumiem Nr.614 “Noteikumi par darbības programmas “Uzņēmējdarbība un inovācijas” papildinājuma 2.2.1.4.2.apakšaktivitāti “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai”” (turpmāk – MK noteikumi Nr.614) finansējums 2.2.1.4.2.apakšaktivitātes īstenošanai, tajā skaitā akciju sabiedrības “Attīstības finanšu institūcija Altum” (turpmāk – sabiedrība Altum) vadības izmaksu finansēšanai par 2.2.1.4.2.apakšaktivitātes administrēšanu, aizdevumu garantiju finansēšanai (tiek piešķirtas saskaņā ar 2010.gada 26.oktobra Ministru kabineta noteikumiem Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi Nr.997)), īstermiņa eksporta kredītu garantiju finansēšanai (tiek piešķirtas saskaņā ar 2009.gada 12.maija Ministru kabineta noteikumiem Nr.436 “Īstermiņa eksporta kredītu garantēšanas noteikumi” (turpmāk – MK noteikumi Nr.436)) un mezanīna aizdevumu finansēšanai ir 25 860 778 *euro*, tajā skaitā Eiropas Reģionālās attīstības fonda (turpmāk – ERAF) finansējums 15 290 219 *euro*, valsts budžeta finansējums 3 497 182 *euro* un papildus pieejamais finansējums 7 073 377 *euro*, ko veido 2.2.1.4.2.apakšaktivitātē un 2.2.1.1.aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” gūtie ieņēmumi no brīvo publisko līdzekļu noguldījumiem un darbības programmas “Uzņēmējdarbība un inovācijas” papildinājuma 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” gūto atmaksu publiskā finansējuma daļa. Lai nodrošinātu 2007.-2013.gada plānošanas perioda publiskā finansējuma apguvi finanšu instrumentos, ir izstrādāti un š.g. 22.marta Ministru kabineta sēdē apstiprināti grozījumi Ministru kabineta 2009.gada 10.marta noteikumos Nr.238 “Noteikumi par darbības programmas “Uzņēmējdarbība un inovācijas” papildinājuma 2.2.1.4.1.apakšaktivitāti “Atbalsts aizdevumu veidā komersantu konkurētspējas uzlabošanai”” (turpmāk – MK noteikumi Nr.238), grozījumi darbības programmas „Uzņēmējdarbība un inovācijas” papildinājumā (turpmāk - DPP), grozījumi MK noteikumos Nr.614, paredzot 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.apakšaktivitāte) neapgūto publisko finansējumu 596 071 *euro* apmērā, tajā skaitā Eiropas Reģionālās attīstības fonda finansējumu 308 990 *euro*, valsts budžeta finansējumu 27 081 *euro* un ieņēmumus no brīvo publisko līdzekļu noguldījumiem 260 000 *euro* apmērā, pārdalīt uz 2.2.1.4.2.apakšaktivitāti. Ņemot vērā minēto, noteikumu projekts paredz palielināt 2.2.1.4.2.apakšaktivitātē pieejamā publiskā finansējuma apmēru, to nosakot 26 456 849 *euro*, tajā skaitā Eiropas Reģionālās attīstības fonda finansējumu 15 599 209 *euro*, valsts budžeta finansējumu 3 524 263 *euro*, un papildus pieejamo finansējumu 7 333 377 *euro* apmērā, ko veido 2.2.1.4.2.apakšaktivitātē un 2.2.1.1.aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”, un 2.2.1.4.1.apakšaktivitātē gūtie ieņēmumi no brīvo publisko līdzekļu noguldījumiem un darbības programmas “Uzņēmējdarbība un inovācijas” papildinājuma 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” gūto atmaksu publiskā finansējuma daļa. Saskaņā ar 2011.gada 21.novembra līgumu, kas noslēgts starp sabiedrību Altum un Ekonomikas ministriju (turpmāk – EM) par 2.2.1.4.2.apakšaktivitātes īstenošanu (turpmāk – Līgums), papildus pieejamo finansējumu veido 2.2.1.4.2.apakšaktivitātē gūtie ieņēmumi no brīvo publisko līdzekļu noguldījumiem 1 356 197 *euro* apmērā, 2.2.1.1.aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” gūtie ieņēmumi no brīvo publisko līdzekļu noguldījumiem 1 245 073 *euro* apmērā, 2.2.1.4.1.apakšaktivitātē atmaksātā publiskā finansējuma daļa 4 472 107 *euro* apmērā. Ņemot vērā noteikumu projektā veiktās finansējuma pārdales un attiecīgos grozījumus MK noteikumos Nr.614, tiks veikti nepieciešamie grozījumi Līgumā ne vien pieejamā Eiropas Reģionālās attīstības fonda un valsts budžeta finansējuma apmērā, bet arī tiks paredzēts papildus finanšu resurss 2.2.1.4.2.apakšaktivitātes finansēšanai no 2.2.1.4.1.apakšaktivitātē gūtajiem ieņēmumiem no brīvo publisko līdzekļu noguldījumiem 260 000 *euro* apmērā. Noteikumu projekta ietvaros paredzētā brīvo līdzekļu ieņēmumu no noguldījumiem pārdale no 2.2.1.4.1.apakšaktivitātes uz 2.2.1.4.2.apakšaktivitāti ir veikta, ievērojot Eiropas Komisijas 2011.gada 21.februāra vadlīniju par finanšu instrumentu ieviešanu atbilstoši Regulas Nr.1083/2006 44.punktam („Guidance Note on Financial Engineering Instruments under Article 44 of Council Regulation (EC) No 1083/2006”) 5.1.2.punktu, kas nosaka, ka ieņēmumi, kas gūti no brīvo struktūrfondu līdzekļu noguldījumiem, ir jāizmanto tam pašam mērķim – finanšu instrumentu īstenošanai -, tādejādi neierobežojot minētā finanšu resursa pārdali starp finanšu instrumentu aktivitātēm. Laikā uz 2016.gada 31.janvāri 2.2.1.4.2.apakšaktivitātē ir apgūts publiskais finansējums 21 417 219 *euro* apmērā, tostarp attiecinātas sabiedrības Altum vadības izmaksas 917 108 *euro*, veikti maksājumi saimnieciskās darbības veicējiem mezanīna aizdevumu programmas ietvaros 10 581 963 *euro* apmērā, noslēgti aizdevumu garantiju un īstermiņa eksporta kredītu garantiju līgumi 39 672 592 *euro* apmērā (nosakot apguvi, ir piemērots multiplikators 4; publiskā finansējuma apguves gadījumā multiplikators var tikt palielināts, ko pieļauj garantiju portfeļu kvalitāte). Saskaņā ar līdzšinēji spēkā esošajiem MK noteikumiem Nr.997 un MK noteikumiem Nr.436, kā arī 2.2.1.4.2.apakšaktivitāti regulējošajiem MK noteikumiem Nr.614, īstermiņa eksporta kredītu un aizdevumu garantiju piešķiršana un līgumu slēgšana, un finansēšana 2.2.1.4.2.aktivitātes ietvaros tiek nodrošināta līdz 2016.gada 30.jūnijam. Savukārt atbilstoši MK noteikumu Nr.241 45.punktam, jauni mezanīna aizdevumi pēc 2016.gada 29.februāra saimnieciskās darbības veicējiem netiek piešķirti.Lai uzsāktu 2014.-2020.gada plānošanas perioda jauno atbalsta programmu finanšu instrumentu veidā īstenošanu, tostarp mezanīna aizdevumu programmu, ir nepieciešams noslēgt līgumu starp sabiedrību Altum un Centrālo finanšu un līgumu aģentūru par fondu fonda īstenošanu saskaņā ar Ministru kabineta 2016.gada 1.marta noteikumiem Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”. Paredzēts, ka līgums par fondu fonda īstenošanu varētu tikt noslēgts indikatīvi 2016.gada jūnijā. Lai nodrošinātu saimnieciskās darbības veicējiem mezanīna aizdevumu pieejamības nepārtrauktību līdz jaunu atbalsta instrumentu ieviešanai, noteikumu projekts paredz pagarināt 2.2.1.4.2.apakšaktivitātē pieejamā publiskā finansējuma piešķiršanas termiņu mezanīna aizdevumu un darījumu strukturēšanas izmaksu finansēšanai saimnieciskās darbības veicējiem līdz 2016.gada 30.jūnijam, savukārt maksājumu veikšanu noslēgto līgumu ietvaros - līdz 2016.gada 31.oktobrim. Ņemot vērā aizdevumu garantiju un īstermiņa eksporta kredītu portfeļu kvalitāti, pilnīga 2.2.1.4.2.apakšaktivitātes publiskā finansējuma apguves gadījumā tiks palielināts multiplikators. Šo noteikumu ietvaros finansējums saimnieciskās darbības veicējiem mezanīna aizdevumu un darījumu strukturēšanas izmaksu finansēšanai tiks piešķirts līdz 2016.gada 30.jūnijam vai agrākam termiņam gadījumā, ja pirms 2016.gada 30.jūnija tiks uzsākta 2014.-2020.gada plānošanas perioda atbalsta programma darbības programmas “Izaugsme un nodarbinātība” 3.1.1.specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.2. pasākuma “Mezanīna aizdevumi” ietvarā.Mezanīna aizdevumu (attiecīgi mezanīna aizdevumu noformēšanai saistīto izmaksu - darījumu strukturēšanas izmaksu) piešķiršanas un maksājumu veikšanas termiņa pagarinājums ir noteikts saskaņā ar Eiropas Komisijas 2015.gada 30.aprīļa pielikuma Nr.C (2015) 2771 Komisijas lēmumam, ar kuru groza Lēmumu Nr.C (2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013) 3.6.punktu. EM nodrošinās savlaicīgu EM kompetencē esošo un perioda slēgšanai nepieciešamo darbību veikšanu, tostarp noslēguma pārskata apstiprināšanu, līdz 2016.gada 30.decembrim.Lai nodrošinātu MK noteikumu Nr.241 atbilstību Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014.gada 26.jūnijs, L 187) (turpmāk - Komisijas regula Nr.651/2014) 8.panta 3. un 4.punktā nosacījumiem attiecībā uz atbalsta apvienošanu, noteikumu projekts papildina MK noteikumu Nr.241 40.punktu, paredzot, ka atbalsta apvienošanas gadījumā ir jāievēro arī Eiropas Komisijas valsts atbalsta lēmumā noteiktā maksimālā atbalsta intensitāte. Papildus, lai atvieglotu saimnieciskās darbības veicējiem izpratni par atbalsta apvienošanas nosacījumiem un to piemērošanu, noteikumu projekts nosaka, ka MK noteikumu Nr.241 40.punktā minētais nav piemērojams, ja izpildās 40.2 punktā noteiktais attiecībā uz finansēšanas avotiem vienu un to pašu attiecināmo izmaksu finansēšanas gadījumos. Līdzšinēji MK noteikumi Nr.241 nosaka, ka saimnieciskās darbības veicēji nodrošina informācijas uzglabāšanu 10 gadu periodā par noteikumu ietvaros saņemto *de minimis* atbalstu (attiecīgi apgrozāmo līdzekļu aizdevumiem un finansētajām apgrozāmo līdzekļu un investīciju aizdevumu strukturēšanas izmaksām). Mezanīna aizdevumi investīcijām MK noteikumu Nr.241 ietvaros tiek piešķirti atbilstoši Komisijas regulai Nr.651/2014 kā reģionālais ieguldījumu atbalsts. Komisijas regulas 12.pants nosaka par nepieciešamu nodrošināt dokumentācijas par saņemto atbalstu uzglabāšanu 10 gadu periodā, un minētais nosacījums ir piemērojams arī atbalsta saņēmējiem. Tādēļ noteikumu projekts precizē 42.1 punkta līdzšinējo redakciju, paredzot, ka atbalsta saņēmējs glabā informāciju par šo noteikumu ietvaros saņemto atbalstu (proti, gan *de minimis* atbalstu, gan reģionālo ieguldījumu atbalstu) 10 gadus no dienas, kad saņemts atbalsts.Lai nodrošinātu MK noteikumu Nr.241 atbilstību Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1) 1.panta 2.punktam, noteikumu projekts paredz papildināt MK noteikumus Nr.241 ar jaunu 41.4 punktu, paredzot, ka gadījumos, kad saimnieciskās darbības veicējs MK noteikumu Nr.241 ietvaros ir saņēmis *de minimis* atbalstu (attiecīgi apgrozāmo līdzekļu aizdevumu vai finansējumu apgrozāmo līdzekļu aizdevumu un investīciju aizdevumu darījumu strukturēšanas izmaksu finansēšanai) un tas vienlaikus darbojas gan MK noteikumu Nr.241 ietvaros atbalstāmajās, gan neatbalstāmajās nozarēs un darbības jomās, kas noteiktas Komisijas Regulas Nr. 1407/2013 1.panta 1.punktā, tad saimnieciskās darbības veicējam ir pienākums nodrošināt izmaksu nošķiršanu atbilstoši Komisijas regulas Nr.1407/2013 1.panta 2.punktam.Ar mērķi ievērot Attīstības finanšu institūcijas likuma 5.panta otrās daļas 1.punktā un 12.panta trešajā un ceturtajā daļā noteikto sabiedrība Altum nodrošinās mezanīna aizdevumu programmas risku un attiecīgi sagaidāmo zaudējumu izvērtējumu.  |
| 3. | Projekta izstrādē iesaistītās institūcijas | Sabiedrība Altum |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, sabiedrība Altum. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts ietekmē tautsaimniecību, jo pagarina mezanīna aizdevumu pieejamības termiņu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Š.g. 22.marta Ministru kabineta sēdē ir apstiprināti saistītie grozījumi MK noteikumos Nr.614, MK noteikumos Nr.238 un DPP. |
| 2. | Atbildīgā institūcija | EM |
| 3. | Cita informācija | - |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula).Komisijas 2013.gada 18.decembra Regula (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014.gada 26.jūnijs, L 187).Komisijas 2013.gada 18.decembra Regula (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1) . |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/2014 8.panta 3. un 4.punkts | Noteikumu projekta 2.punkts | Ieviests pilnībā | Neparedz stingrākas prasības |
| Komisijas regulas Nr.1407/2013 1.pants | Noteikumu projekta 3.punkts | Ieviests pilnībā  | Neparedz stingrākas prasības |
| Komisijas regulas Nr.651/2014 12.pants | Noteikumu projekta 4.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Komisijas regula Nr.651/2014 neparedz rīcības brīvību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | EM 20 darba dienu laikā no šī noteikumu projekta spēkā stāšanās par veiktajām izmaiņām MK noteikumu Nr.241 ietvaros informēs Eiropas Komisiju atbilstoši Komisijas regulas Nr.651/2014 11.pantam. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes nav paredzētas. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē netika paredzēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un sabiedrība Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un sabiedrības Altum esošo funkciju ietvaros. |
| 3. | Cita informācija | Nav |

Anotācijas III. sadaļa – noteikumu projekts šo jomu neskar.

Ministru prezidenta biedrs,

ekonomikas ministrs A. Ašeradens

Vīza:

Valsts sekretāra pienākumu izpildītājs,

valsts sekretāra vietnieks R. Aleksejenko

12.04.2016. 11:03

2319

A.Nicmane

67013203, Agita.Nicmane@em.gov.lv